Gediminas Jankus

**Gediminas Jankus** (g. 1951 m. gegužės 21 d. Kaune) – Lietuvos rašytojas, žurnalistas, politinis bei visuomenės veikėjas.

## Biografija
Mokėsi Kauno „Aušros“ ir Talino XIX vidurinėse mokyklose. 1983–1986 m. Vilniaus universiteto Kauno vakariniame fakultete studijavo lietuvių kalbą ir literatūrą. 1984–1990 m. Kauno ir Vilniaus valstybinių akademinių dramos teatrų literatūrinės dalies vedėjas. 1991–1994 m. žurnalo „Trimitas“ redaktorius. 1991–1994 m. Lietuvos šaulių sąjungos valdybos pirmininkas. Dalyvavo kuriant krašto apsaugos struktūras, ginant Seimą 1991-ųjų sausio įvykių metu, vadovavo parlamento II rūmų gynybai, parlamento gynybos štabo narys. 1997–2000 m. laikraščio „Akistata“ žurnalistas. 2000 m. baigė Vilniaus universitetą. 

1992–2001 m. Lietuvos laisvės sąjungos narys. 1997–2000 m. ir 2000–2003 m. Kauno miesto savivaldybės tarybos narys. 2000–2003 m. Kauno miesto mero pirmasis pavaduotojas, 2003–2011 m. savivaldybės administracijos Socialinių reikalų departamento direktorius, nuo 2011 m. Civilinės saugos tarnybos vedėjas. 

Lietuvos kariuomenės savanorių kūrėjų sąjungos ir Lietuvos nepriklausomybės gynėjų sąjungos narys. Lietuvos rašytojų sąjungos ir Lietuvos žurnalistų sąjungos narys.

## Bibliografija
* Amžinas keleivis: dramų rinkinys. – Vilnius: Vaga, 1989. – 198 p. – ISBN 5-415-00299-5
* Pasifloros žiedas: romanas. – Kaunas: V. Oškinis, 1994. – 109 p. – ISBN 9986-477-04-2
* Vaidmenys ir atlikėjai: kritikos etiudai. – Kaunas: Nemunas, 2001. – 125 p. – ISBN 9986-411-31-9
* Mėnesienos namai; Kunstkamera: dvi pjesės. – Kaunas: Nemunas, 2002. – 95 p. – ISBN 9986-411-39-4
* Kybartų aktai: dviejų dalių drama. – Kaunas: Naujasis lankas, 2012. – 87 p. – ISBN 978-9955-03-753-8
* Rytoj: novelės. - Kaunas: Pasaulio lietuvių kultūros, mokslo ir švietimo centras, 2017. - 175 p. - ISBN 978-8167-18-4
*Misterija "Gloria Juozui Naujaliui"  – Rež. V. Streiča, Kauno valstybinio Muzikinio teatro choras ir orkestras, 2019.

## Įvertinimas
* 1990 m. pirmo laipsnio B. Dauguviečio premija už istorinių dramų rinkinį "Amžinas keleivis"  
* 1992 m. Sausio 13-osios atminimo medalis
* 1992 m. Šaulių žvaigždės medalis
* 1992 m. Garbės ženklas "Parlamento gynėjas"
* 1993 m. Šaulių žvaigždės ordinas
* 2005 m. Lietuvos žurnalistų sąjungos Kauno apskrities skyriaus apdovanojimas "Gintarinė plunksna" 
* 2009 m. Lietuvos šaulių sąjungos medalis „Už tarnystę Lietuvai“ 
* 2011 m. Lietuvos žurnalistų sąjungos medalis „Už nuopelnus žurnalistikai“
* 2012 m. Lietuvos sąjūdžio Pirmo laipsnio atminimo ženklas "Su Sąjūdžiu už Lietuvą"  
* 2014 m. Laisvės kovų Didžiojo kryžiaus ordinas
* 2015 m. Šaulių sąjungos pasižymėjimo ženklas (medalis) „Už nuopelnus Šaulių sąjungai“ 3 laipsnio
* 2015 m. Nepriklausomybės gynėjų medalis 
* 2018 m. Šaulių sąjungos pasižymėjimo ženklas (medalis) "Už nuopelnus Šaulių sąjungai" 2 laipsnio
* 2018 m. Lietuvos Šaulių sąjungos įkūrėjo V. Pūtvio-Putvinskio atminimo medalis
* 2018 m. Jotvingių kryžiaus riterių ordino Vyčio kryžius "Už nuopelnus Lietuvai"
* 2018 m. Vieno lito literatūrinė premija už novelių knygą "Rytoj" 
* 2018 m. Kauno meno kūrėjų asociacijos premija 
*2020 m. Lietuvos kariuomenės kūrėjų savanorių medalis.
*2021 m. Lietuvos šaulių sąjungos pasižymėjimo ženklas (medalis) "Už nuopelnus Šaulių sąjungai" 1 laipsnio
*2022 m. Veliuonos novelės premija už novelių rinkinį "Rytoj"

## Šaltiniai

## Nuorodos
* Naujoje G.Jankaus pjesėje - dramatiška A.Smetonos ir A.Voldemaro akistata http://kultura.lrytas.lt/-13351620621334207744-naujoje-g-jankaus-pjes%C4%97je-dramati%C5%A1ka-a-smetonos-ir-a-voldemaro-akistata.htm 
* Spektaklyje "Smetona" istorijos vingiai http://kultura.lrytas.lt/meno-pulsas/spektaklyje-smetona-istorijos-vingiai-ir-zmogaus-aistros-bei-paklydimai.htm 
* Apie istorinę tiesą prabilo drama "Kybartų aktai" http://kybartai.lt/apie-istorine-tiesa-prabilo-drama-kybartu-aktai/ 4. Prof.Petras Bielskis. Tarp dviejų imperijų http://www.menufaktura.lt/?m=1025&s=6090